*Վիքիպեդիայում կան հոդվածներ Ավագյան ազգանունով այլ մարդկանց մասին։*

**Բոբ (Ռոբերտ) Սպերջենի Ավագյան** (անգլ.՝ Bob Avakian, մարտի 7, 1943(1943-03-07), Վաշինգտոն, Կոլումբիայի շրջան, ԱՄՆ)՝ ամերիկահայ քաղաքական գործիչ, մաոիստական գաղափարախոսության հետևորդ, ԱՄՆ հեղափոխական կոմունիստական կուսակցության (ՀԿԿ) նախագահ, սոցիալիստ։

Կենսագրություն
--------------

Ռոբերտ (Բրյուս) Ավագյանը ծնվել է 1943 թվականին Վաշինգտոնում, մեծացել է Բերքլիում։ Նրա հայրը եղել է փաստաբան , իրավապաշտպան և դատավոր Ալամեդա շրջանում։ Բոբի տատն ու պապը Արևմտյան Հայաստանից Հայոց ցեղասպանության ժամանակ գաղթվել են Ֆրեզնո քաղաք։

Քաղաքական կարիերա
-----------------

1961 թվականին Ավագյանն ընդունվել է Բերլկիի համալսարան։ Ուսման ընթացքում անդրադարձել է ԱՄՆ-ում տիրող անհանդուրժողականությանը, դարձել է ազատ խոսքի և ուսանողական շարժումների ակտիվիստ։ Ավագյանը պաշտպանում էր սևամորթների ու կանանց ազատության գաղափարը։ Եղել է «Ուսանողները հանուն ժողովրդավարական հասարակության» կազմակերպության և «Սև Հովազներ» կուսակցության անդամ։ 1967 թվականին Ավագյանը տեղափոխվում է աղքատության մեջ գտնվող Ռիչմոնդ քաղաքը, հավաքագրում և ստեղծում բանվորական կոլեկտիվ։ Ավագյանը իր գաղափարակիցների հետ ուսումնասիրում է մարքսիզմի տեսություն, մաոիզմի հիմնադիր Մաո Ցզե-Դունի աշխատությունները և ԱՄՆ-ում հեղափոխություն իրականացնելու հարցը։ Ավագյանը ցանկանում էր ստեղծել այնպիսի հասարակարգ որտեղ վերանան բոլոր տեսակի անհավասարություններն ու ճնշումները։ 1968 թվականից Ավագյանը Բերկլիում մասնակցում է «Ուսանողները հանուն ժողովրդավարական հասարակության» կազմակերպության և «Սև հովազներ» կուսակցության գործունեությանը։ 1969 թվականին մասնակցել է Օքլենդում տեղի ունեցած «Սև հովազներ» կուսակցության համաժողովին։ Նույն թվականին «Ուսանողները հանուն ժողովրդավարական հասարակության» կազմակերպությունը բաժանվում է երեք խմբակցություն, և Ավագյանը դառնում է դրանցից մեկի՝ «Հեղափոխական երիտասարդական շարժում» խմբակցության ազգային քարտուղարի թեկնածուներից և գլխավոր
անդամներից մեկը։ Հետագայում քարտուղարի ընտրությունների ժամանակ Ավագյանը զիջում է իր տեղը Մարկ Ռադիին, իսկ ինքը ընտրվում է Ազգային ժամանակավոր կոմիտեում։ 1970-ականների սկզբին Ավագյանին ձերբակալում են ցույցերի ժամանակ ամերիկյան դրոշը սրբապղծություն համար։ 1979 թվականի հունվարին նրան մեղադրում են
բողոքի ցույց է կազմակերպելու ընդդեմ Ջիմի Քարթերի և Դեն Սյաոպինի հանդիպման և ոստիկանության աշխատակցի վրա հարձակում գործելու մեջ։ Ձերբակալման հրամանագիրը տրվելուց հետո Ավագյանը փախչում է Ֆրանսիա։ Մի քանի տարի անց հանվում է նրա դեմ հարուցված մեղադրանքը։ 1980 թվականին նա ելույթ է ունեցել Օքլենդի կենտրոնում հավաքված մոտ 200 ցուցարարների առջև։ 2000 թվականին նա ելույթներով շրջագայում է ԱՄՆ-ում, և նույն թվականին լույս է տեսնում նրա ինքնակենսագրությունը։

1979 թվականին Բոբ Ավագյանը ընտրվել է ԱՄՆ-ի Հեղափոխական կոմունիստական կուսակցության գլխավոր կոմիտեի նախագահ։

Բոբ Ավագյանը ունի բազմաթիվ աշխատություններ, որոնք թարգմանվել են տարբեր լեզուներով և հրապարակվել տարբեր հանդեսներում։

Ծանոթագրություններ
------------------

1. ↑  Baum, Richard (2010). *China Watcher: Confessions of a Peking Tom* (1st ed.). University of Washington Press. էջ 241. ISBN 9780295800219.
2. ↑  DelVecchio, Rick (2002 թ․ փետրվարի 2). «'Sparky' Avakian -- racism-fighting judge». San Francisco Chronicle.
3. ↑  Bob Avakian
4. ↑  Американский Сталин Боб Авакян
5. ↑  «MORE ABOUT BOB AVAKIAN». Արխիվացված է օրիգինալից 2017 թ․ սեպտեմբերի 6-ին. Վերցված է 2017 թ․ սեպտեմբերի 2-ին.
6. ↑  China Watcher: Confessions of a Peking Tom
7. ↑  Looking Ahead
8. ↑  Sale, Kirkpatrick (1974). *SDS*. New York: Vintage Books. էջեր 412, 521, 566, 576, 592. ISBN 0394719654.
9. ↑  Athan G. Theoharis, «FBI Surveillance: Past and Present», *Cornell Law Review*, Vol. 69 (April 1984); and Peter Erlinder with Doug Cassel, «Bazooka Justice: The Case of the Mao Tse Tung Defendants — Overreaction Or Foreshadowing?»
10. ↑  «Scores arrested, Injured In May Day Violence». *Logansport Pharos-Tribune*. UPI. 1980 թ․ մայիսի 2.
11. ↑  Buchwald, Art (2000 թ․ օգոստոսի 12). «Leisure Will Kill You». *Indiana Gazette*.
12. ↑  Jacobs, Ron (Feb 5–7, 2005). «A Life of Revolution in a Country of Reaction». *CounterPunch*. Արխիվացված է օրիգինալից 2005 թ․ փետրվարի 10-ին. Վերցված է 2017 թ․ սեպտեմբերի 4-ին.
13. ↑  DelVecchio, Rick (2005 թ․ ապրիլի 29). «Berkeley: Memoir follows author's road to communism». *San Francisco Chronicle*. Արխիվացված է օրիգինալից 2012 թ․ ապրիլի 26-ին. Վերցված է 2017 թ․ սեպտեմբերի 4-ին.
14. ↑  Unknown (1979 թ․ դեկտեմբերի 6). «Communists get year sentence for disruption». *The Daily Tar Heel*. Chapel Hill, North Carolina. էջ 2.

Արտաքին հղումներ
----------------

* Բոբ Ավագյանի ելույթները 1969,1979, 2003 թվականներին

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | Internet Movie Database |
|  |
| Բառարաններ և հանրագիտարաններ | Արմենիապեդիա |
|  |
| 

|  Չափորոշչային վերահսկողություն |
| --- |
|  |
| BIBSYS: 90208701 · BNF: 15026929x · CiNii: DA19681661 · GND: 132179032 · ISNI: 0000000066625450 · LCCN: n79088850 · NLA: 35935914 · SUDOC: 079249728 · VIAF: 47915853 · WorldCat VIAF: 47915853 |

 |

 |